OpenLLM-France/wikimedia huggingface dataset:
# No te mueras sin decirme adónde vas

No te mueras sin decirme adónde vas és una pel·lícula argentina en color dirigida per Eliseo Subiela segons el seu propi guió que es va estrenar el 15 de juny de 1995 i que va tenir com a principals intèrprets a Darío Grandinetti, Mariana Arias, Oscar Martínez i Mónica Galán.

## SInopsi

Leopoldo, projeccionista de cinema a Buenos Aires, té en ment una idea: fer realitat els seus somnis. La sort li somriu un dia, quan la Raquel, una dona jove i bonica del passat, el visita. Poc després, la jove li declara el seu amor i li recorda que abans eren amants. Amb la malaltia de la reencarnació, Raquel vol marxar amb Leopoldo per morir. Però Leopoldo té por de la mort.

## Repartiment

Van intervenir en el film els següents intèrprets:
* Darío Grandinetti …Leopoldo
* Mariana Arias …Raquel
* Oscar Martínez…Oscar
* Mónica Galán …Susana
* Tincho Zabala …Don Mario
* Leonardo Sbaraglia …Pablo
* James Murray … William K.L. Dickson
* Ricardo Fasán …Edison
* Sandra Ballesteros …Mujer
* Nacha Guevara
* Sandra Sandrini …Melba
* Jairo …Veu del robot
* Lidia Catalano
* Miguel Forza de Paul
* Juan Carlos Velázquez
* Manuel Cruz ... Pare de Leopoldo
* Vando Villamil … Pare de Leopoldo (jove)
* Alicia Schilman …Mare de Leopoldo (jove)
* Mauro Iván Palermo … Leopoldo (nen)
* Elvira Onetto ... Dona a la fàbrica
* Camila Cabral ... filla de Leopoldo (5 anys)
* Matías Hareza ... filla de Leopoldo (bebé)
* Candela Balbuena ... filla de Leopoldo (11 mesos)
* Anabel Cherubito ... Dona del somni eròtic
* Jacobo Aisemberg ... Home
* Jorge García Cozzi ... Barman
* Susana Serebrenik ... 1a clienta
* Eliseo Subiela
* Susana Di Gerónimo

## Premis i nominacions
### Asociación de Cronistas Cinematográficos de la Argentina, premis Cóndor de Plata 1996

* Tincho Zabala guanyador del Premi al Millor Actor de Repartiment.
* Pedro Aznar guanyador del Premi a la Millor Música
* Mariana Arias: nominada al Premi a la Millor Revelació Femenina
* Hugo Colace: nominat al Premi a la Millor Fotografia.
* Margarita Jusid: nominada al Premi a la Millor Direcció Artística)

### Festival de Cinema Internacional de Chicago, 1995

Eliseo Subiela: nominat al Primer Premi a la Millor Direcció

### Festival de Cinema Internacional de Friburg, 1996

Eliseo Subiela: guanyador del Gran Premi

### Festival Internacional de Cinema de Mont-real, 1995

Eliseo Subiela: Guanyador del Premi del Públic

### XXVIII Festival Internacional de Cinema Fantàstic de Sitges

Eliseo Subiela: guanyador del Premi al millor guió

## Referències

* 1 2 Manrupe, Raúl; Portela, María Alejandra. Un diccionario de films argentinos (1930-1995). Buenos Aires: Editorial Corregidor, 2001, p. 419. ISBN 950-05-0896-6.
* ↑ No te mueras sin decirme adónde vas s Fotogramas
* ↑ Un telefilme norteamericano, 'Citizen X', gana los máximos premios en Sitges, El País, 15 d'octubre de 1995

## Enllaços externs

* Informació sobre No te mueras sin decirme adónde vas al web cinenacional.com
* Tràiler de la pel·lícula a YouTube
# Neoperla biseriata

Neoperla biseriata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a l'Índia: Tamil Nadu.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 Zwick, P. & Anbalagan, 2007. A: Zwick, P., Anbalagan & Dinakaran. Neoperla biseriata sp. n., a new stonefly from Tamil Nadu, India (Plecoptera: Perlidae). Aquatic Insects 29(4):242. «Enllaç».
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
* BioLib (anglès)
# No és natural

No és natural és un llibre escrit pel sociòleg valencià Josep Vicent Marquès en 1980. En ell, es reflexiona sobre com allò natural va desapareixent de la societat, i com cada individu realitza les necessitats biològiques segons les seues pròpies formes. La societat, doncs, seria el resultat de la interacció dels humans amb el medi i amb el fet social, que és el que adquirim pel simple fet de viure en societat.
Al llibre s'utilitza un personatge fictici, Josep Timoneda i Martínez, per a il·lustrar diferents accions quotidianes que servirien com a exemples de diferents fets socials.

## Referències

* 1 2 3 4 Villanueva, Ernesto; Eberhardt, María Laura; Nejamkis, Lucila. Introducción a la Sociología. Buenos Aires: Universidad Nacional Arturo Jauretche, 2013. ISBN 978-987-26618-9-2.
# Ninurta-kudurri-usur II

Ninurta-kudurri-usur II va ser el segon rei de l'anomenada Dinastia E de Babilònia, una barreja de les dinasties VIII, i IX segons algunes fonts, o el primer rei de la dinastia IX. Segons la Llista dels reis de Babilònia el seu regnat va ser curt, d'uns vuit mesos, l'any 943 aC.
No hi ha documents d'aquest rei ni sobre el seu germà Mar-biti-ahhe-iddina que el va succeir. Se sap que va succeir el seu pare, Nabu-mukin-apli i que durant el llarg regnat del seu antecessor, el seu nom apareix en un kudurru que parla d'un títol de propietat. Va ser contemporani del rei d'Assíria Teglatfalassar II. S'han trobat dues inscripcions sobre puntes de fletxa de bronze amb el seu nom, encara que alguns estudiosos les atribueixen al seu homònim Ninurta-kudurri-usur I (987 aC - 986 aC).
Un text babiloni anomenat Crònica religiosa, es podria haver escrit durant el seu regnat, perquè acaba explicant fets que van succeir en època del seu pare, però el text conservat és molt posterior, de l'Imperi Neobabilònic.

## Referències

* ↑ Frame, Grant. Rulers of Babylonia: from the second dynasty of Isin to the end of Assyrian domination (1157-612 BC). Toronto: University of Toronto Press, 2002, p. 98-99. ISBN 9781442657052.
* ↑ Grayson, A. Kirk. Assyrian and Babylonian chronicles. Winona Lake, IN: Eisenbrauns, 2000, p. 38. ISBN 9781575060491.
# Nombre 152

El nombre 152 (CLII) és el nombre natural que segueix el nombre 151 i precedeix el nombre 153. La seva representació binària és 10011000, la representació octal 230 i l'hexadecimal 98. La seva factorització en nombres primers és 2$^3$×19; altres factoritzacions són 1×152 = 2×76 = 4×38 = 8×19.
Es pot representar com a la suma de dos nombres primers consecutius: 73 + 79 = 152; és un nombre 4-gairebé primer: 2 × 2 × 2 × 19 = 152.

## Referències

* ↑ «Number Properties». [Consulta: 26 juliol 2021].
# Nimbaphrynoides liberiensis

Nimbaphrynoides liberiensis és una espècie d'amfibis de la família Bufonidae endèmica de Libèria. Es troba en perill crític d'extinció a causa de la seva a causa de la pèrdua del seu hàbitat natural.
# Nou malalties

En la mitologia finesa, les Nou malalties (Yhdeksän sairautta en finès) són els fills de Loviatar, la filla cega de Tuoni. Està impregnada pel vent (algunes versions de la història diuen que Iku-Turso els va ser pare). Segons la versió explicada al Kalevala són Pistos (tuberculosi), Ähky (còlics), Luuvalo (gota), Riisi (raquitisme), Paise (úlcera), Rupi (crosta), Syöjä (càncer) i Rutto (pesta). La novena, una bruixa i la pitjor de totes, continua sense nom. Ell, la personificació de l'enveja, és desterrat per la seva mare per convertir-se en el flagell de la humanitat. Altres versions de runes esmenten nou malalties amb el nom de la bruixa que és el desè fill. Alguns d'ells també utilitzen noms més esotèrics com Nuolennoutaja (Portador de fletxa), Painaja (Colador o malson), Kielen kantaja (Portador de llengua), Ohimoiden ottaja (Prenedor de temples) i Sydämen syöjä (Menjador de cor), que també es poden interpretar com a noms de malalties. Louhi, la mestressa del nord que fa de llevadora dels fills, els envia a Kaleva on són derrotats per Väinämöinen.

## Fragment de Kalevala

* Així Lowyatar va anomenar la seva descendència,
* Còlics, pleuresia i febre,
* Úlcera, pesta i tuberculosi,
* Gota, esterilitat i càncer.
* I el pitjor d'aquests nou nens
* El cec Lowyatar va ser expulsat ràpidament,
* Conduït com un encantador,
* Per embruixar la gent de les terres baixes,
* Per generar conflictes i enveja.

## Referències

* ↑ Suomalainen mytologia. By Martti Haavio. Published in 1967.
* ↑ Kalevala, Rune XLV. Translated by John Martin Crawford (1888).

## Bibliografia

Turunen, Aimo. Kalevalan sanat ja niiden taustat. Karjalaisen kulttuurin edistämissäätiö, 1981. ISBN 951-9363-24-6.
# Novellara

Novellara és un municipi italià de província de Reggio Emília, de la regió Emília-Romanya. Té 13.500 habitants, aproximadament. Està ubicat a 19 quilòmetres de la capital, també anomenada, Reggio de l'Emília, i té estació de tren des de Reggio fins a Guastalla.

## Història

El seu nom prové del medieval Nubilaria, que recorda la formació de boires en esta àrea. Des del segle xiii, va ser una de les residències de la família Gonzaga. Al segle següent, en Guido Gonzaga va crear un comtat quasi independent, que va evolucionar cap a un estat que va arribar fins a l'era contemporània.
Amb la pèrdua de poder dels Gonzaga, que eren ducs de Màntua, Novellara va passar el 1737 a formar part del Ducat de Mòdena, on va romandre fins al 1859, quan es procedeix a la unificació italiana.

## Llocs d'interès

* El Convent dels Jesuites
* L'església de Sant Esteve (Collegiata di Santo Stefano)
* El castell dels Gonzaga (La Rocca Gonzaga), que va ser construït per Feltrino Gonzaga el 1350, sobre altres fortificacions llombardes anteriors.
* El Casino di Sotto i Casino di Sopra, residències d'estiu dels Gonzaga.
* La Piazza Unità d'Italia, plaça major de Novellara, amb l'Església de Sant Esteve, treball de Lelio Orsi.
* La segona Gurdwara més gran d'Europa, la qual reflecteix la presència dels sikhs.

## Habitants cèlebres

* Giaches de Wert, compositor renaixentista, que va viure i créixer amb sa família entre 1550 i 1565
* Lelio Orsi, pintor del segle xvi.
* Maria Teresa Cybo-Malaspina, nascuda a Novellara el 1725, va ser duquessa de Mòdena, Reggio, Massa i Carrara.
* Augusto Daolio, cantant i fundador de la banda Nomadi.
* Luciano Pigozzi, actor de cinema.

## Ciutats agermanades

* Nový Jičín, Txèquia
* Neve Shalom, Israel
* Sancti Spiritus, Cuba
* Santa Gertrudes, Brasil
# Novel·la bizantina

La novel·la bizantina és una novel·la que narra la vida de dos personatges enamorats que el destí i diversos perills separen fins al retrobament final. L'ambientació és exòtica i s'estructura en episodis, i esdevé així un gènere precursor de la novel·la d'aventures. Mostra influència de la literatura hel·lenística (d'on prové el nom) i de la novel·la cavalleresca, per la barreja d'amor i combats. La prosa és culta, d'imitació clàssica i amb abundància d'exemples morals. Va ser conreada especialment entre els segles xvi i xvii.

## Autors destacats

* Heliodor d'Emesa (fundador grec del gènere)
* Teodor Prodom (monjo)
* Eustaci (escriptor)
* Alonso Núñez de Reinoso
* Cervantes (amb el Persiles)
# Novelles (Tavertet)

Novelles és una masia de Tavertet (Osona) inclosa a l'Inventari del Patrimoni Arquitectònic de Catalunya.

## Descripció

Masia de grans dimensions i de planta rectangular en forma de L (16x13 metres). Té la coberta a dos vessants amb el carener perpendicular a la façana situada a llevant. Està adossada parcialment al pendent del terreny per llevant. Consta de planta baixa, primer pis i golfes, i per la façana oest presenta també uns baixos. En aquesta façana presenta un annex a la planta i un gran porxo a nivell de planta baixa i primer pis. La façana principal presenta un eix de composició simètric respecte al portal central d'entrada. Les obertures tenen els emmarcaments de pedra picada, com els escaires de tot l'edifici. El portal principal té la data 1695 i una inscripció, i una finestra té la data 1723.
La masoveria és una petita masia adossada parcialment al pendent del terreny per la façana nord, on presenta un petit annex. Està coberta a dos vessants amb el carener perpendicular a la façana que està situada a migdia. Consta de planta, primer pis i golfes. Les façanes nord i oest no tenen gairebé cap finestra. Els emmarcaments de les obertures i els escaires són de pedra picada.

## Història

Masia del segle XVII-XVIII que havia estat un casal noble que havia tingut tres masoveries i una cambreria interior. Es troba registrada en els fogatges del "Castell y terme de Tavertet fogajat a 5 d'octubre 1553 per Joan Montells balle, Pere Closes y Climent Parareda promens com ampar en cartes 223" on consta un tal "Bertomeu Novelles dessa".
La masoveria sembla que fou la primera casa de pagès de Novelles, després masoveria i, més tard, l'habitatge del pastor.

## Referències

* 1 2 3 4 «Novelles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# Nunda (Nova York)

Nunda és una població dels Estats Units a l'estat de Nova York. Segons el cens del 2000 tenia 1.330 habitants.

## Demografia

Segons el cens del 2000, Nunda tenia 1.330 habitants, 505 habitatges, i 360 famílies. La densitat de població era de 518,7 habitants per km².
Per edats la població es repartia de la següent manera: un 29,4% tenia menys de 18 anys, un 7,1% entre 18 i 24, un 29,8% entre 25 i 44, un 20,1% de 45 a 60 i un 13,6% 65 anys o més.
L'edat mediana era de 36 anys. Per cada 100 dones de 18 o més anys hi havia 83 homes.
La renda mediana per habitatge era de 39.125 $ i la renda mediana per família de 47.368 $. Els homes tenien una renda mediana de 32.404 $ mentre que les dones 26.250 $. La renda per capita de la població era de 18.960 $. Entorn del 10,4% de les famílies i el 12,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Nunda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Nunda». American Fact Finder. Oficina del Cens dels Estats Units, 12-01-2010.
# Obeliai

Obeliai ( escoltar (?·pàg.)) és una petita ciutat al districte municipal de Rokiškis del comtat de Panevėžys, Lituània. A prop de la ciutat es troba un de molts llacs de la zona. Aquesta part de Lituània es coneix com «la petita Suïssa», a causa de la bellesa dels paisatges i el seu gran nombre de llacs.

## Història

La ciutat d'Obeliai és petita i força pobre, degut en gran part a la desviació de la via fèrria. L'estació es manté però cap tren té parada allà. L'escut d'armes se li va concedir el 8 d'agost de 1993. Obeliai va ser esmentada documentalment per primera vegada al segle xvi i va rebre els drets de ciutat el 1957.
L'agost de 1941, tots els residents jueus d'Obeliai i els pobles dels voltants van ser portats al Bosc Antanašė pels nazis, els van fer cavar una gran rasa i van ser afusellats i enterrats. L'informe oficial de l'exèrcit alemany afirma que el 25 d'agost de 1941, un total de 1160 jueus, 112 homes, 627 dones i 421 nens, van ser assassinats.

## Personatges

* Sigitas Parulskis (10 de febrer de 1965), escriptor.
* Yossel Mashel Slovo (23 de maig de 1926 - 6 de gener de 1995), polític i activista anti-apartheid sud-africà.

## Referències

* ↑ http://www.remember.org/docss.html

## Enllaços externs

* Shtetlinks - Obeliai Arxivat 2011-09-27 a Wayback Machine. (anglès)
* International Civic Arms (anglès)
# Mussolet de selva nebulosa

El mussolet de selva nebulosa (Glaucidium nubicola) és una espècie d'ocell de la família dels estrígids (Strigidae). Habita boscos de muntanya de l'oest de Colòmbia i zona limítrofa de l'Equador. El seu estat de conservació es considera vulnerable.

## Referències

* ↑ «Mussolet de selva nebulosa». Cercaterm. TERMCAT, Centre de Terminologia. Rev. 4 febrer 2023 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 252. ISBN 978-84-16728-37-4.
* ↑ BirdLife International. «Cloudforest Pygmy-owl. Glaucidium nubicola» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Nonè

El nonè és un alquè amb la fórmula molecular C9H18. Molts isòmers estructurals són possibles, depenent de la posició del C=C la doble obligació i la bifurcació d'altres parts de la molècula. Industrialment, els nonens més important són els trímers de propè. Aquesta barreja de nonens bifurcats és usada en l'alquilació de fenol produir nonilfenol, un precursor de detergents, que són també agents contaminadors polèmics.

## Referències

* ↑ PubChem. «1-Nonene» (en anglès). [Consulta: 17 gener 2022].
* 1 2 Fiege, Helmut; Voges, Heinz-Werner; Hamamoto, Toshikazu; Umemura, Sumio; Iwata, Tadao. Phenol Derivatives (en anglès). Weinheim, Germany: Wiley-VCH Verlag GmbH & Co. KGaA, 2000-06-15, p. a19_313. DOI 10.1002/14356007.a19_313. ISBN 978-3-527-30673-2.
# Noodles

Kevin John Wasserman (Los Angeles, Califòrnia, Estats Units, 4 de febrer de 1963), és un músic estatunidenc conegut amb el nom artístic Noodles per ser el guitarrista de la banda californiana The Offspring.

## Biografia

Wasserman va mantenir una relació sentimental amb la germanastra de Ron Welty, que en aquella època era el bateria de la banda i tocaven junts. Es va casar amb Jackie Wasserman, van tenir una filla l'any 1989 anomenada Chelsea Nicole i un fill el 2003 de nom Jackson. Les seves principals aficions són el surf i el skateboard.

## Carrera musical

Abans d'unir-se a The Offspring va tocar en diverses bandes locals com "Würst Thumb", "The Squids" o "Clowns of Death". Realment va entrar a la banda quan encara s'anomenava "Manic Subsidal" i la formaven Dexter Holland i Greg Kriesel. Un dels motius pel qual va entrar a la banda era perquè era major d'edat i era l'únic que podia comprar alcohol legalment. En un dels primers concerts amb la banda fou apunyalat a l'espatlla per un skinhead.
En l'època que es va publicar l'àlbum Smash, Wasserman treballava com a conserge a l'Earl Warren Elementary School de Garden Grove, i degut a l'èxit de «Come Out and Play» els estudiants el van començar a reconèixer.

## Equipament

Noodles acostuma a utilitzar guitarres de la marca Ibanez i té quatre models signats de la sèrie Talman. Els models signats són la NDM1 (acrònim de Noodles Model 1), la NDM2 (que té el logotip de The Offspring amb olleres), la NDM3, i la NDM4. A banda d'aquestes també ha tocat guitarres d'altres marques com Paul Reed Smith, Fender Telecaster, Fender Stratocaster, Gibson Les Pauls o Jackson Guitars.

## Discografia

* The Offspring (1989)
* Ignition (1992)
* Smash (1994)
* Ixnay on the Hombre (1997)
* Americana (1998)
* Conspiracy of One (2000)
* Splinter (2003)
* Rise and Fall, Rage and Grace (2008)
* Days Go By (2012)

## Referències

* ↑ «History» (en anglès). Offspring.com. Arxivat de l'original el 2014-10-25. [Consulta: 30 juliol 2016].
* ↑ Spin (en anglès). 15. 3. SPIN Media LLC, Març 1999, p. 164. ISSN 0886-3032 [Consulta: 30 juliol 2016].
* ↑ «Offspring Star's Humble Roots» (en anglès). ContactMusic.net, 16-09-2005. Arxivat de l'original el 2016-08-15. [Consulta: 30 juliol 2016].

## Enllaços externs

* Noodles a Discogs
# Narcís Girbal i Barceló

Narcís Girbal i Barceló,(Palafrugell, Baix Empordà, 1759 — Girona, 1828), fou un missioner franciscà.
Professà a Barcelona el 1774, i se n'anà al Perú el 1784, on estigué fins al 1822. Fou president de les missions de l'Ucayali de l'estat de Colegio de Ocopa. El 1799 fundà la missió de Cocabambilla, del Colegio de Moquegua.
Explorà les riberes de l'Ucayali i del Sarayacu. Deixà escrites relacions i diaris de viatge del 1790 al 1794.

## Referències

* ↑ «Narcís Girbal i Barceló». Gran Enciclopèdia Catalana. Barcelona: Grup Enciclopèdia Catalana.
* de Mendiburu, Manuel. Diccionario histórico-biográfico del Perú. Tomo cuarto. 1880a ed.. Alacant: Biblioteca Virtual Miguel de Cervantes, 2011, p. 104-107 [Consulta: 15 gener 2014].
* Favarón, Pedro «Entrando en la Montaña (visión de la Amazonía en el Mercurio Peruano)». Tinkuy: Boletín de investigación y debate. Université de Montréal, Nº. 14, 2010, págs. 57-78. ISSN: 1913-0481 [Consulta: 15 gener 2014].
* Sala i Vila, Nuria. «Son más embusteros y trapalistas que los Gitanos de Cataluña». A: John Fisher y David Cahill (editores); con la colaboración de Blanca Tovías. De la etnohistoria a la historia en los Andes : 51o Congreso Internacional de Americanistas, Santiago de Chile, 2003 (en castellà). 1a ed.. Quito, Ecuador: Abya Yala, 2008. ISBN 9789978227398 [Consulta: 15 gener 2014].
# Noxapater

Noxapater és una població dels Estats Units a l'estat de Mississipi. Segons el cens del 2000 tenia 419 habitants.

## Demografia

Segons el cens del 2000, Noxapater tenia 419 habitants, 171 habitatges, i 121 famílies. La densitat de població era de 161,8 habitants per km².
Dels 171 habitatges en un 30,4% hi vivien nens de menys de 18 anys, en un 48% hi vivien parelles casades, en un 18,7% dones solteres, i en un 29,2% no eren unitats familiars. En el 27,5% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,6% tenia menys de 18 anys, un 7,4% entre 18 i 24, un 24,1% entre 25 i 44, un 25,1% de 45 a 60 i un 18,9% 65 anys o més.
L'edat mediana era de 41 anys. Per cada 100 dones de 18 o més anys hi havia 71,7 homes.
La renda mediana per habitatge era de 27.917 $ i la renda mediana per família de 28.750 $. Els homes tenien una renda mediana de 25.500 $ mentre que les dones 18.500 $. La renda per capita de la població era de 13.658 $. Entorn del 16,9% de les famílies i el 18,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Noxapater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Noxapater». American Fact Finder. Oficina del Cens dels Estats Units, 12-01-2010.
# Orestias ascotanensis

Orestias ascotanensis és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Sud-amèrica: Xile.

## Referències

* ↑ BioLib (anglès) i (txec)
* 1 2 «Orestias ascotanensis» (en anglès). FishBase. Froese, Rainer; Pauly, Daniel (editors).
# Níkino

Níkino (en rus: Никино) és un poble del krai de Perm, a Rússia, que pertany al districte rural de Solikamski. El 2010 tenia 23 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 10 setembre 2014].